"Biskop agung" sajeroning Basa Latin diarani Archiepiscopus. Tembung Latin mau asal saka rong tembung Basa Yunani, αρχι, sing tegesé "perdana" utawa "pamimpin", lan επισκοπος, sing tegesé "penilik" utawa "penyelia". Ing Gréja Katulik Roma, siji kauskupan agung lan sawatara kauskupan ing saubengé mbentuk siji provinsi gerejawi. Jabatan iki magepokan karo sipat kerjasama lan koordinasi para biskop sing dumunung ana ing provinsi gerejawi mau.